آلمانیا باش ناظیری اولاف شولتس اؤلکه‌سی‌نین باتی بالکان بولگه‌سی اؤلکه‌لری‌نین آوروپا بیرلیگینه عضوولوک پروسه‌سینی دستکله‌دیگینی بیلدیرن آچیقلاما وئریب.
آلمانیا باش ناظیری اؤلکه‌سی‌نین باتی بالکان اؤلکه‌لری‌نین آوروپا بیرلگینه انتگراسیونونا دستکینی بیر داها دیله گتیره‌رک دئییب کی، آلمانیا حکومتی اوچون باتی بالکان بولگه لرینین 6 اؤلکه‌سی‌نین آوروپا بیرلیگینه سرعت‌لی انتگراسیون ایستراتژی اهمیته مالیک‌دیر. بو اؤلکه‌لری یاخین زاماندا آوروپا بیرلیگی عضوو دؤولت‌لر کیمی گؤرمک ایستییریک. آوروپا بیرلیگی-نین عضولوکله باغلی گؤزلنتی‌لری ایسه بو اؤلکه‌لرده قانونون عالی‌لیگی، مطبوعات آزادلیغی و متشکیل جینایتکارلیقلا موباریزه‌نین گوجلندیریلمه‌سی اوچون اصلاحات‌لارین آپاریلماسی‌دیر.
خاطیرلاداق کی، اوکتبرین 16-دا تیرانادا "برلین پروسه‌سی‌" تشببوسو چرچیوه‌سینده آوروپا بیرلیگی و باتی بالکان اؤلکه‌لری‌نین لیدرلری‌نین ایجلاسی کئچیریله‌جک. ایجلاسدا امکداشلیغین آرتیریلماسی و بولگه اؤلکه‌لری‌نین آوروپا بیرلیگینه انتگراسیونونو سرعتلن‌دیره‌جک آددیم‌لار موذاکیره اولونا‌جاق.
